
Vabimo k vpisu v:

KIPARSKI TEČAJ 
Stare kulture
Mentorica: Saba Skaberne, akademska kiparka


Tečaj obsega 43 polnih ur in poteka enkrat tedensko ob petkih od 13. novembra 2026 do marca 2027 od 17.00 do 20.00 v Spominskem ateljeju Stojana Batiča v Švicariji, Pod turnom 4, park Tivoli, Ljubljana. Udeležba je omejena na največ 7 udeležencev, starejših od 16 let. 
Začetek tečaja v petek, 13. novembra, ob 16.00 v Slovenskem etnografskem muzeju (Metelkova 2, Ljubljana).


Programska struktura:

Uvodno srečanje: 13. 11., 16.00-18.00 (Slovenski etnografski muzej)
Spoznavanje in predstavitev tečaja ter dinamike dela. Uvod v tečaj z ogledom stalnih razstav v Slovenskem etnografskem muzeju.  
Vodita Saba Skaberne in Lili Šturm, koordinatorka tečaja.

Ateljejsko delo: november, december, januar, februar
20. 11. 2026-19. 2. 2027, 17.00-20.00 (Spominski atelje Stojana Batiča v Švicariji)
(20. 11., 27. 11., 4. 12.,11. 12., 19. 12., 8. 1., 15. 1., 22. 1., 29. 1., 5. 2., 12. 2., 19. 2.)
Ateljejsko delo z izdelavo kiparskega izdelka obsega 12 srečanj po tri uri.
Vodi Saba Skaberne. 

Terensko delo: 26. 2. (dve uri)
Obisk konservatorske delavnice (podrobnosti bodo objavljene kasneje).

Improvizacijski zaključek tečaja: 
5. 3., 17.00-20.00 (Spominski atelje Stojana Batiča v Švicariji)

Eksperimentalno in sproščeno zastavljeno zadnje srečanje bo temeljilo na uporabi materialov kot sta karton in žica. 
Vodi Saba Skaberne.

Zaključna pop-up predstavitev izdelkov: nedelja, 14. 3., 11.00-13.00 (Švicarija)
Vodita Saba Skaberne in Lili Šturm, koordinatorka tečaja.


Vsebine in metode dela:
Uvodno srečanje je namenjeno »ogrevanju« za vstop v vsebine tečaja z ogledom stalnih razstav v Slovenskem etnografskem muzeju, ki govorijo o človekovem dojemanju časa in načinov življenja v različnih življenjskih obdobjih in družbeno-kulturnih okoljih. Uvodu sledi praktično delo v ateljeju. Začnemo z risano skico in jo prenesemo v glino. V nadaljevanju spoznamo faze modeliranja do enega ali več končnih izdelkov, ki jih bomo na koncu tudi biskvitno žgali. Spoznavamo odnose med oblikami, pa tudi različne načine obravnavanja površine, umeščenost v prostor, zakonitosti statike, vpliv svetlobe itd.

V zadnjem delu tečaja eksperimentiramo še z drugimi materiali, kot sta karton in žica. 
Končna dela so lahko v figuralnih ali abstraktnih oblikah.
Kiparstvo je povezano s prostorom, zato pripravimo tudi zaključno pop-up predstavitev izdelkov, pri čemer bomo pozorni na umestitev izdelkov v prostor oziroma na javno predstavitev.
Tečaj vključuje tudi obisk konservatorske delavnice, saj je pristop konservatorskega dela v nekaterih segmentih soroden kiparskemu delu.
Cilji tečaja:

Cilj tečaja je približati tridimenzionalno likovno govorico in razvijanje opazovanja, spretnosti, vztrajnosti, osredotočenja ter samoizražanja. 
Tečaj omogoča individualno delo z usposobljeno mentorico in je primeren za začetnike, ljubitelje ustvarjanja ter vse, ki bi radi pridobili ali razširili svoje znanje na področju klasičnega in sodobnega kiparstva. Udeleženci prejmejo potrdilo o opravljenem tečaju. 

Mentorica:
Saba Skaberne (1962, Ljubljana) je leta 1986 diplomirala iz smeri kiparstva na ALUO pri prof. Slavku Tihcu. Od leta 1987 je svobodna umetnica, članica ZDSLU in DLUL ter članica DOS (Sekcija za unikatno oblikovanje). V svojem ustvarjalnem opusu se ukvarja z malo plastiko, portretom, ambientalnimi ter site-specific postavitvami ter animacijo. Zadnjih petnajst let se intenzivno posveča oblikovanju skulptur iz polsti. Do sedaj je imela več kot štirideset samostojnih razstav in sodelovala na več kot 95 skupinskih razstavah in projektih ter za svoja dela prejela sedem nagrad. V letih 2008–2012 je poučevala predmet kiparstva na Šoli uporabnih umetnosti Famul Stuart v Ljubljani. V zadnjih letih občasno deluje kot vodja kreativnih delavnic in restavrira keramiko v sodelovanju z različnimi muzeji. 
Saba Skaberne živi in ustvarja v Ljubljani. Več: http://www.sabaskaberne.blogspot.com
*

Dodatne informacije in prijave do zapolnitve mest na lili.sturm@mglc-lj.si. 

Kotizacija: 260 eur
Kotizacija vključuje davek na dodano vrednost. Osnovne materialne potrebščine so vštete. 
Ob prijavi obvezno navedite izbrani način plačila: na recepciji ali plačilo prek računa, ki vam ga pošljemo po e-pošti. Plačilo mora biti izvedeno fizično na recepciji MGLC v Gradu Tivoli (odprta od torka do nedelje od 10.00 do 18.00) ali prek izdanega računa do 15. 10. 2026. 
V primeru izdanega računa, ki vam ga pošljemo po e-pošti, je možno plačilo v dveh obrokih: prva polovica do 1. 10., druga polovica do 15. 10. 2026.

V primeru plačila prek računa nam posredujte naslednje podatke na e-pošto petra.klucar@mglc-lj.si ali 01 2413 808:
· za fizične osebe: ime in priimek, naslov bivališča,
· za pravne osebe (podjetja/ustanove): naziv podjetja oziroma ustanove, sedež in davčna številka.
Po izvedenem plačilu potrdilo pošljite Petri Klučar na petra.klucar@mglc-lj.si.
MGLC si pridržuje pravico do spremembe terminov; v primeru nezadostnega števila prijav tudi pravico do odpovedi tečaja.
